Lagerberg gikk inn i det militære i 1690 og var fenrik når den store nordiske krig brøt ut i 1700. Han deltok med kongen i hans felttog og ble liggende igjen såret på slagfeltet ved Poltava, men ble reddet av en dragon som drog ham opp på sin hest og reddet ham derfra. Under Karl XIIs opphold i Tyrkia ble han brukt som forhandler med kanen på Krim og klarte å få ham til å forene sine tropper med tyrkerne til et angrep på Russland. Han ble i 1710 utnevnt til oberstløytnant ved og ble i 1714 oberst ved , og deltok med regimentet i den nær årelange beleiringen av Wismar, hvor han ledet flere vellykkede angrep. Han ble utnevnt til generalmajor og sjef for i 1717, og deltok i felttoget mot Norge. Han ble friherre i 1719 og året deretter president i Statskontoret.